Pragtige erf met hoë bome en 'n tuin met hoekies waarin kinders hulle eie wêreld kan skep. Die woonstel is ruim met alles wat ons nodig gehad het en meer. Baie skoon en netjies. Rose is gasvry en vriendelik en het ons dadelik tuis laat voel.
Met die inry na die bestemming was ons aanvanklik effe skepties. Wat 'n wonderlike verrassing. Dit was stil, netjies, gerieflik, "cosy". Dit was jammer dat ons nie beplan het om langer te bly nie. Ons is baie vriendelik ontvang en enige navraag wat ons gehad het is openlik ontvang en mee gehelp. Die area is pragtig en daar was soveel om te doen in die area. Wat 'n fantastiese 2 dae!